थकान कोई मसला नहीं : कोहली  
विश्वकप खत्म हुए को भले ही अभी सिर्फ पांच दिन हुए हैं लेकिन रॉयल चैलेंजर्स बेंगलुरु के बल्लेबाज विराट कोहली थकान को लेकर कतई चिंतित नहीं हैं।
विश्वकप खत्म हुए को भले ही अभी सिर्फ पांच दिन हुए हैं लेकिन रॉयल चैलेंजर्स बेंगलुरु के बल्लेबाज विराट कोहली थकान को लेकर कतई चिंतित नहीं हैं। उन्होंने कहा कि युवा क्रिकेटर खेलने का कोई मौका नहीं छोड़ना चाहते।  कोच्चि टस्कर्स केरल के खिलाफ पहले मैच से पूर्व कोहली ने कहा,  मैं इसे लेकर ज्यादा चिंतित नहीं हूं। इस उम्र में अपने खेल का मैं पूरा मजा ले रहा हूं और ज्यादा से ज्यादा क्रिकेट खेलना चाहता हूं। उन्होंने कहा,  मैं आराम के बारे में नहीं सोच रहा। क्रिकेट मेरी प्राथमिकता है और मुझे नहीं लगता कि थकान का असर होगा। कोच्चि टीम के बारे में उन्होंने कहा,  किसी टीम को हलके में नहीं लिया जा सकता। हमें अच्छा खेलना होगा।